Թե որքանով կիրականանան նախարարի կանխատեսումները, այս պահին դժվար է ասել: Բայց հավանականությունը, որ «Ռասիա ՖԶԷ»-ն արբիտրաժում հաջողության չի հասնի, բավականին մեծ է: Խնդիրն այն է, որ այդ ընկերությունը, եթե մեղմ արտահայտվենք, չափազանց կասկածելի է, այսօրվա բառապաշարով ասած՝ «ֆեյք» է: Այն գրանցված է Դուբայում, չունի որեւէ կենսագրություն, չունի կոնտակտային տվյալներ, զբաղեցնում է մի փոքր գրասենյակ մի ինչ-որ օֆիսային շենքում ու իր վրա էր վերցրել Իրան-Հայաստան երկաթուղու կառուցման 3.5 միլիարդից 5 միլիարդ դոլար արժողությամբ ծրագրի իրականացմանը: